[pic] | KUMMISSJONI TAL-KOMUNITAJIET EWROPEJ | Brussel 24.4.2008 KUMM(2008) 224 finali RAPPORT MILL-KUMMISSJONI LILL-PARLAMENT EWROPEW, LILL-KUNSILL U LILL-QORTI EWROPEA TA’ L-AWDITURI Rapport annwali dwar il-Amministrazzjoni Finanzjarja tas-seba’, it-tmien u d-disa’ Fondi Ewropej għall-Iżvilupp (FEI) għall-2007 {SEC(2008)518} WERREJ 1. Introduzzjoni 3 2. Avvenimenti sinifikanti fl-2007 3 3. Punti ewlenin 4 4. Sitwazzjoni finanzjarja tas-7-id-9 FEI, tmiem is-sena 2007 5 5. Implimentazzjoni tal-programmi ta’ l-AKP b’mod effikaċi u fil-ħin: prestazzjoni mqabbla ma' l-għanijiet għall-2007 5 5.1. Titjib fil-kwalità, l-impatt u s-sostenibbiltà tal-programmi 5 5.2. Għoti ta' l- għajnuna aktar malajr 8 5.2.1. Żamma tar-RAL globali stabbli 10 5.2.2. Tifrix ta' l-impenji b’mod ugwali matul is-sena (evitar tax-“x-xogħol b’lura” fi tmiem is-sena) 12 5.2.3. Stabex 12 5.3. Koordinazzjoni u armonizzazzjoni ta' l-operazzjonijiet ma’ donaturi oħrajn 12 5.4. Garanzija ta' ambjent ta’ kontroll effikaċi u ta' kontabilità responsabbli 13 5.5. Implimentazzjoni ta' politika attiva ta’riżorsi umani u titjib fil-proċessi interni 15 1. INTRODUZZJONI Dan ir-rapport jissodisfa r-rekwiżit stabbilit fl-Artikoli 96.2 u 102, it-tieni sentenza tad-disa’ Regolament Finanzjarju għall-Fond Ewropew għall-Iżvilupp (FEI)[1] biex il-Kummissjoni kull sena tirrapporta dwar l-amministrazzjoni finanzjarja ta' l-FEI. Iċ-ċifri li ntużaw għall-miri ta’ prestazzjoni tal-EuropeAid u għar-rappurtaġġ ta’ l-OECD-DAC jeskludu t-tneħħija ta’ l-impenji u l-ordni ta’ rkupru, li huma gross u mhux netti. Bl-istess mod, iċ-ċifri f’din it-taqsima u fl-anness huma gross, sakemm ma jkunux indikat mod ieħor. 2. AVVENIMENTI SINIFIKANTI FL-2007 L-2007 kienet sena speċjali għall-amministrazzjoni ta’ l-FEI mill-EuropeAid, minħabba li l-attività tagħha kienet influenzata l-aktar mill-ħtieġa li jkunu kommessi r-riżorsi tad-9 FEI qabel tmiem l-2007. F’Mejju ta’ l-2005, il-Kunsill stabbilixxa l-31.12.2007 bħala l-iskadenza għall-impenji tal-fondi tad-9 FEI. Id-deċiżjoni kienet magħrufa bħala “Tneħħija Awtomatika” – ([2]. Saru eċċezzjonijiet għal Stabex, u għas-sostenn tan-nefqa[3]. F’Mejju ta’ l-2007, il-Kunsill tal-Ministri AKP-UE ddeċieda dwar l-allokazzjoni ta’ parti mir-riżerva tal-pakkett tad-9 FEI, inizjalment iddedikata għall-iżvilupp għat-tul favur il-pakketti B konsolidati, il-programmi intra-AKP FLEX, l-Istrument Finanzjarju għall-Paċi fl-Afrika u l-Fond Fiduċjarju fis-settur ta' l-infrastruttura. F’Novembru ta’ l-2007, il-Kunsill ta permess li tingħata estensjoni għall-iskadenza tad-deċiżjonijiet tal-finanzjament skond id-Dokumenti Uniċi ta’ l-Ipprogrammar għall-OCTs Franċiżi u għall-interess fuq l-FEI[4]. Fl-2007, il-Kummissjoni ħadet deċiżjonijiet fil-kuntest tar-reviżjonijiet ta’ Tmiem it-Terminu tad-9 FEI, u l-EuropeAid issejħet biex timplimenta r-rijaġġustamenti ta’ l-allokazzjonijiet bejn il-pajjiżi, ir-reġjunu u s-setturi. Il-Kummissjoni setgħet tkun konformi ma’ l-implikazzjonijiet tal-"Tneħħija Awtomatika", b’mod partikolari billi: 1. Jitneħħew l-impenji tal-fondi kollha li mhux meħtieġa sa tmiem Marzu 2007, biex dawn il-fondi jkunu disponibbli għall-impenn mill-ġdid qabel tmiem is-sena; 2. Tissottometti l-programmi kollha li jikkommettu l-allokazzjoni reġjonali u tal-pajjiż tal-pakkett A għall-opinjoni tal-Kumitat tal-FEI sa tmiem Lulju 2007 3. Tipprepara, bil-għan li tintlaħaq deċiżjoni, fl-iskadenza stabbilita fit-"Tneħħija Awtomatika", il-programmi l-ġodda identifikati bħala prijorità bid-deċiżjoni ta’ Mejju 2007 mill-Kunsill tal-Ministri AKP-UE. B’dan il-mod kien possibbli li jkunu kommessi r-riżorsi kollha tad-9 FEI sa tmiem is-sena 2007, bl-eċċezzjoni ta’ l-OCT’s Franċiżi u l-interessi ta’ l-FEI, kif inhuma permessi skond id-Deċiżjoni 2007/792/KE. Din hi l-ewwel darba li qatt kien li l-FEI kienu kommessi kollha kemm huma qabel ma daħlu fis-seħħ il-FEI li jmiss. Fl-2007, id-DEV temmet l-ipprogrammar taħt l-10 FEI għad-Dokumenti Strateġiċi tal-51 Dokument ta’ Strateġija tal-Pajjiż/Programmi Nazzjonali Indikattivi għall-ammont ta' € 8.7 biljun li jirrapreżantaw 65% ta’ l-allokazzjonijiet ippjanati tal-pajjiż. It-tmiem ta’ l-ipprogrammar għall-bqija ta' l-allokazzjonijiet hu mistenni li jitwettaq fl-2008, filwaqt li l-aktar kmieni biex jidħol fis-seħħ l-10 FEI issa għandu jkun Ġunju ta’ l-2008. 3. PUNTI EWLENIN - L-għanijiet finanzjarji għall-2007 – Il-Kummissjoni laħqet kważi l-għanijiet kollha finanzjarji tagħha, u qabżet il-miri li kellha għall-impenji u l-kuntratti globali. Għall-ewwel darba, l-FEI kienu kommessi kollha kemm huma qabel ma daħlu fis-seħħ l-FEI li jmiss. - Il-pagamenti ta’ l-FEI laħqu livell rekord (€ 2.92 biljun) iżda kienu ristretti minħabba nuqqas ta’ likwidità. Iż-żieda fir-ritmu tal-pagamenti ta’ l-FEI fis-snin riċenti qed titfa' pressjoni fuq l-Istati Membri biex jaċċelleraw il-kontribuzzjonijeit tagħhom. Fl-2007, diġà wħud mill-Istati Membri ma kinux lesti li jżidu l-kontribuzzjoni tagħhom kif kien mitlub u jeżisti r-riskju li n-nuqqas ta' likwidità tista' terġa’ titqanqal fl-2008. - Kontrolli u proċessi interni – l-FEI għad iridu jkunu integrati fis-Sistema Komuni għall-Informazzjoni tar-Relex ( Common Relex Information System ) - (CRIS). Barra minn hekk, l-introduzzjoni ta’ l-ABAC-FED kompliet tittawwal sal-bidu ta’ l-2009. - Persunal – B’segwitu għall-valutazzjoni tal-volum ta’ xogħol tal-EuropeAid, fl-2007 jistgħu jiġu reklutati 11-il aġent kuntrattwali fil-kwartieri ta' l-AIDCO/C. Filwaqt li dan itaffi ftit mill-problema tal-persunal, il-volum ta' xogħol għal kull membru tal-persunal fid-Direttorat ta' l-AKP tal-EuropeAid jibqa' għoli meta jitqabbel ma' żoni oħra ġeografiċi. Id-delegazzjonijiet fl-istati ta’ l-AKP komplew jaħdmu b’persunal ferm limitat. 4. SITWAZZJONI FINANZJARJA TAS-7- ID-9 FEI, TMIEM IS-SENA 2007[5] It-tabella ta' hawn taħt turi s-sitwazzjoni finanzjarja ġenerali għas-7-id-9 FEI fi tmien l-2007. Is-sena 2006 għalqet bl-ammont ta’ €3.16 biljun għadhom mhux kommessi, billi kien għad baqa’ ċ-ċifra residwa ta’ € 49 miljun meta għalqet is-sena 2007 (kważi 0.001% tal-fondi allokati). Tabella 1: Sitwazzjoni finanzjarja tas-7-9 FEI, tmiem is-sena 2007 (€m) | Fondi allokati lill-istati ta’ l-AKP u l-OCT (mill-FEI)[6] | Fondi kommessi | Fondi minfuqa | Fondi/impenji li għad baqa’ | Is-7-it-8 | Id-9 | Total, Is-7-id-9 | Fondi mhux kommessi | Impenji li ma ntefqux(RAL) | Total ta' fondi li baqa’ mhux minfuqa | A | b | c (a+b) | D | E | f (c-d) | G (d-e) | h (f+g) | 21422.27 | 15 906.38 | 37 328.65 | 37 279.37 | 26 699.96 | 49.28 | 10 579.40 | 10 628.69 | Id-€ 49.28 miljun ta’ fondi mhux kommessi huma r-riżorsi disponibbli biex jiffinanzjaw l-eċċezzjonijiet ipprovduti taħt it-"Tneħħija Awtomatika". 5. IMPLIMENTAZZJONI TAL-PROGRAMMI TA’ L-AKP B’MOD EFIKAċI U FIL-ħIN: PRESTAZZJONI MQABBLA MA’ L-GħANIJIET FL-2007 L-għanijiet tal-EuropeAid, safejn għandhom x’jaqsmu l-FEI, huma ddefiniti: - Fit-taqsima ta’ l-AKP tal-Pjan ta’ Amministrazzjoni Annwali tal-EuropeAid, u - Fl-indikaturi tal-prestazzjoni ċentrali rilevanti maqbula mill-Amministrazzjoni tal-EuropeAid. Il-kapitolu li jmiss jispjega kif dawn l-għanijiet intlaħqu jew inqabżu. 5.1. Titjib fil-kwalità, l-impatt u s-sostenibbiltà tal-programmi - Ikunu riveduti l-programmi kollha fl-istadji ta’ identifikazzjoni u formulazzjoni Il-Gruppi tal-Kwalità ta’ Sostenn tal-EuropeAid - Quality Support Groups (QSGs) jivvalutaw l-operazzjonijiet qabel ma jiġu implimentati (ex-ante). Ir-rapportaġġ QSG tal-proposti għall-finanzjament ta’ l-FEI kienu tqajmu fl-2007, li laħqu 91% tal-fondi tal-programm kommessi għal dik is-sena. Tabella 2: ir-reviżjoni QSG tal-proposti għall-finanzjament tal-FEI, 2007 | Proġett stadju taċ-ċiklu | Indikatur | 2006 | 2007 | %tal-bidla sena fuq sena | Identifikazzjoni | Dokumenti ta’ identifikazzjoni riveduti | Numru | 156 | 169 | 8% | Valur (€m) | 2276 | 1636 | - 28% | Formulazzjoni | Proposti ta’ finanzjament riveduti | Numru | 181 | 272 | 50% | Valur (€m) | 3094 | 3173 | 3% | Il-proposti għall-proġetti huma riveduti fl-istadju ta’ identifikazzjoni u formulazzjoni. Bħala regola, analiżi bir-reqqa fl-istadju ta’ identifikazzjoni għandha tnaqqas il-ħtieġa għall-modifiki fil-livell sussegwenti. Fl-2007, in-numru ta’ reviżjonijiet ex-ante fl-istadju tal-formulazzjoni żdied sostanzjalment, li jirrifletti n-numru kbir ta’ deċiżjonijiet ta’ finanzjament meħtieġa biex jitlestew l-impenji tal-fondi tad-9 FEI li kien għad fadal. Il-proporzjon tar-reviżjonijiet fl-istadju ta’ identifikazzjoni b’mod loġiku naqas fil-valur: ir-reviżjonijiet fl-istadju inizjali ta’ identifikazzjoni f’ċerti każi kienu diġà saru fis-snin preċedenti. Għal kull proposta riveduta mill-SQG, diversi kriterji huma kklassifikati f’termini ta’ riżultati negattivi u pożittivi (A/B u Ċ/D), bl-għan ikun biex b’mod ċar ikunu identifikati l-punti debboli tal-proposta, li jkun is-suġġett għal aktar titjib. It-tabella ta' hawn taħt turi li r-reviżjonijit QSG għenu biex tittejjeb il-kwalità tal-proposti għall-proġett bejn l-istadju ta’ identifikazzjoni u formulazzjoni. Tabella 3: L-impatt tal-QSG fuq il-kwalita’ tal-proposti għall-proġett, 2006-07 - % tar-riżultati pożittivi u negattivi li ġew mogħtija f’kull stadju tar-reviżjoni | Tipi ta' riżultati | 2006 | 2007 | Identifikazzjoni | Formulazzjoni | Identifikazzjoni | Formulazzjoni | Riżultati pożittivi (A/B) | 90 | 95 | 92 | 94 | Riżultati negattivi (ċ/D) | 10 | 5 | 8 | 6 | Riżultati negattivi tal-QSG jfissru li l-proposti għall-proġett jew jiġu approvati soġġett għall-modifiki, jew jiġu rifjutati biex isir aktar titjib qabel ma jerġgħu jiġu ppreżentati lill-QSG. Wara l-istadju ta’ formulazzjoni, is-servizzi tal-Kummissjoni jkomlu l-proposti, billi jissodisfaw ir-rakkomandazzjonijiet tal-QSG qabel ma tibda l-implimentazzjoni. - Ikompli l-investiment għas-sostenn tal-baġit u tas-settur fejn ikun xieraq Fl-2007, il-Kummissjoni approvat Sostenn Ġenerali għall-Baġit fi 38 pajjiż, li kien jammonta għal € 415 miljun, u Sostenn għas-Settur tal-Baġit f'16-il pajjiż, b’total ta’ € 259 miljun. Dawn jirrapreżentaw 11.4% u 7% rispettivament ta’ l-impenji totali u huma ferm qrib tal-miri li kienu stabbiliti fil-bidu tas-sena (10% u 7% respettivament). Tabella 4: GBS u SBS ġodda, 2007[7] (€m) | Tipi ta' programmi | Impenji | Ħlasijiet | 2006 | 2007 | % tal-bidla | 2006 | 2007 | % tal-bidla | sostenn ġenerali għall-baġit | 198 | 415 | +109% | 431 | 455 | +5,6% | sostenn għas-settur tal-baġit | 414 | 259 | -37% | 207 | 129 | -38% | Total | 612 | 674 | +10% | 638 | 584 | -8,5% | Fl-2007 fil-qasam tas-sostenn għall-baġit il Kummissjoni: - ippubblikat linji gwida għas-Sostenn Ġenerali tal-Baġit (Jannar 2007); - ippubblikat linji gwida riveduti għall-Programmi ta’ Sostenn u tas-Settur (Lulju 2007); - kompliet bit-twettiq ta’ l-eżerċizzji għall-Qafas ta’ Valutazzjoni dwar in-Nefqa Pubblika fl-2007, 15-il-pajjiż ieħor ta’ l-AKP kien kopert bl-eżerċizzji tal-PEFA, biex b’hekk l-ammont s’issa hu ta’ 54 pajjiż. - bdiet il-ħidma fuq żewġ studji – wieħed li jagħmel dokumentazzjoni ta’ l-użu tal-porzjon varjabbli fl-operat għas-sostenn tal-baġit. u l-ieħor li jivvaluta l-koerenza bejn l-Amministrazzjoni tal-Finanzi Pubbliċi - Public Finance Management (PFM) u l-valutazzjoni u s-sostenn għar-riformi tal-PFM - eżaminat l-użu tal-Monitoraġġ li Jiffoka fuq ir-Riżultati- Results Oriented Monitoring (ROM) tal-programmi tas-settur, inklużi dawk użati fis-sostenn għall-baġit - fl-2006 bdiet ix-xogħol fuq l-iżvilupp ta’ metodoloġija koerenti għall-valutazzjoni ta’ sostenn għall-baġit, li żviluppa minn valutazzjoni konġunta tas-sostenn għall-baġit. - Monitoraġġ Fl-2007, 544 operazzjoni li kienu għaddejjin li kienu jikkonsistu fi proġetti nazzjonali u reġjonali (bil-komponenti nazzjonali speċifiċi tagħhom) implimentati f’77 pajjiż ta’ l-AKP u l-OCT's u kienu ssorveljati. Dan l-eżerċizzju pproduċa 600 riżultat ta’ sorveljanza. Il-baġit totali ta’ l-operazzjonijiet issorveljati kien ta’ € 5,959 miljun li minnhom € 5,551 miljun kienu ffinanzjati mill-FEI u € 408 miljun kienu ffinanzjati mill-Baġit tal-KE fl-istati ta’ l-AKP. Ir-riżultati tar-ROM urew li l-kooperazzjoni mal-pajjiżi ta’ l-AKP ħadmet pjuttost tajjeb fl-2007, u li, għall-kriterji ROM kollha (relevanza tad-disinn, effiċjenza, effettività, impatt u sostenibilità) kien hemm riżultat medju ta' 2.66 meta pparagunat ma' parametru ta' 2.5 bħala mira għal proġetti "mexjin sewwa". Barra minn hekk, 49 proġett li l-attivitajiet tagħhom kienu ngħalqu sa minn 12-il xahar-24 xahar qabel, kienu ssorveljati fuq il-bażi ta' ex post , Is-sejbiet li ħarġu minn dan l-eżerċizzju, li hu ta' mera għad-disinn tal-programmi għall-futur, ta r-riżultat globali ta' 2.58 u r-riżultat ta’ 2.6 fejn tidħol l-effikaċja, l-impatt u r-rilevanza għad-disinn tal-proġetti. Iż-żewġ riżultati huma ogħla mill-parametru tal-mira ta’ 2.5. - L-evalwazzjoni Fl-2007, il-Kummissjoni temmet tliet evalwazzjonijiet ġeografiċi li jkopru l-għajnuna tal-KE lill-pajjiż ta’ l-AKP (il-Możambik, il-Komunità għall-Iżvilupp tan-Nofsinhar ta’ l-Afrika u r-Reġjun tal-Paċifiku) u evalwazzjoni tematika (l-Iżvilupp Agrikolu u Rurali) li jkopri l-pajjiżi ta’ l-AKP u dawk li mhumiex. Ir-rakkomandazzjonijiet prinċipali ta’ dawn l-evalwazzjonijiet huma mmarkati aktar 'l isfel. - Strateġija nazzjonali għall-Możambik: ir-rwol li għandu jkollha l-koordinazzjoni strateġika ta’ l-UE fis-settur tal-ġustizzja: aktar sostenn li għandu jwassal għall-“mudell mistenni” ta’ deċentralizzazzjoni demokratika; aktar passi lejn iż-żieda fil-proporzjon tas-Sostenn Ġenerali għall-Baġit u s-Sostenn għas-Settur tal-Baġit u s-sostenn lill-Gvern tal-Możambik fil-preparazzjoni għall-politka nazzjonali dwar l-iżvilupp tal-kapaċità. - Strateġija reġjonali għar-reġjun ta' l-SADC: sforzi biex ikunu integrati l-Programmi Reġjonali Indikattivi u l-Programmi Nazzjonali Indikattivi; tersaq lejn fondi mmirati bl-użu ta’ proċeduri tal-pajjiżi li jirċievu l-għajnuna; fondi pprovduti biex jgħinu l-SADC jiżviluppaw il-proċeduri tagħhom stess; l-organizzazzjoni ta' laqgħat regolari għad-delegazzjonijiet reġjonali biex jindirizzaw il-kwistjonijiet reġjonali; u sostenn akbar għar-rwol ta’ faċilitazzjoni u koordinazzjoni ta' l-SADC. - Strateġija Reġjonali għar-Reġjun tal-Paċifiku ta’ l-AKP: jiżdied id-djalogu dwar il-politika; jiżdiedu l-isforzi biex jgħinu lir-reġjun tal-Paċifiku jindirizza l-kwistjonijiet dwar l-ambjent u l-amministrazzjoni tar-riżorsi naturali; jittejbu r-rabtiet bejn il-livelli reġjonali u nazzjonali; u tittejjeb ir-rabta ta’ Ftehimiet ta’ Kontribuzzjoni mar-riżultati u jittejjeb is-segwitu u l-monitoraġġ. - L-evalwazzjoni tematika tal-kooperazzjoni tal-KE fil-qasam ta’ l-iżvilupp agrikolu u rurali: tkun iddefinita mill-ġdid l-istrateġija u l-prijoritajiet fis-settur agrikolu; tiġi orjentata l-istrateġija lejn il-kunċett ta’ amministrazzjoni integrata ta’ l-ispazju rurali fil-qasam ta’ l-iżvilupp rurali; tingħata priorità lill-approċċi li huma orjentati lejn is-settur u ssostni s-settur tal-baġit meta jkun possibbli; teżamina l-effetti tal-miżuri kumpensatorji stabbiliti biex itaffu l-konsegwenzi tar-riforma tas-CAP fuq il-pajjiżi ta' l-AKP; u twettaq evalwazzjonijiet strateġiċi ambjentali fuq il-livell ta’ dokument għall-istrateġija tal-pajjiż, kif previst mid-Direttiva 2001/42. Fl-2007 ntemmu biss tliet evalwazzjonijiet marbuta ma’ l-AKP ġeografiiku, filwaqt li fl-2006 din iċ-ċifra kienet ta’ 7. L-unità ta' l-evalwazzjoni tal-EuropeAid tamministra l-evalwazzjonijiet mhux biss għar-reġjun ta' l-AKP (DEV) iżda wkoll għaż-żoni li mhumiex fl-AKP (RELEX), flimkien ma’ evalwazzjonijiet tematiċi u tas-settur li spiss ikopru ż-żewġ oqsma, għalhekk in-numru ta’ evalwazzjonijiet mitmuma jista’ jvarja fuq il-bażi ta’ sena. It-tul ta' żmien tal-proċess għall-evalwazzjoni tas-settur u dik tematika b’mod ċar hu itwal minn sena u hu normali li n-numru ta’ evalwazzjonijiet li jkunu mitmuma jvarja fuq il-bażi ta’ sena skond meta tinbeda l-evalwazzjoni u skond il-kumplessività tal-proċess. 5.2. Għoti ta’ l-għajnuna aktar malajr Bħal fl-2006, l-FEI laħqet kważi l-miri finanzjarji kollha stabbiliti fl-2007. Is-sitwazzjoni tista’ tkun miġbura fil-qosor kif ġej: Tabella 5: Ċifri tall-prestazzjonijiet prinċipali tal-FEI, 2003-2007 (€m) | 2003 | 2004 | 2005 | 2006 | 2007 | Mira | Attwali | Impenji għall-2003 | 97 % | 96 % | Impenji għall-2004 | 95 % | 97 % | Impenji għall-2005 | 80 % | 72 % | Impenji għall-2006 | 59 % | 65 % | Impenji għall-2007 | 27 % | 30 % | Bil-ħsieb li l-kuntratti jkunu aċċellerati, ir-Regolament Finanzjarju tad-9 FEI[8] jipprevedi l-applikazzjoni tar-regola "D+3" – l-impenji legali individwali jridu jintemmu mhux aktar tard minn tliet snin mid-data ta’ l-impenji finanzjarji korrispondenti mill-Kummissjoni. It-tabella t’hawn fuq tirrifletti din is-sitwazzjoni, bl-impenji individwali residwi għall-2003 u l-2004 jkunu marbuta l-aktar mal-krediti immirati lejn il-verifiki finali u l-evalwazzjonijiet jew ir-riżervi għall-kontinġenzi. Ħlasijiet Il-ħlasijiet laħqu l-ammont ta’ €2 920 M li hu l-ogħla ammont li qatt intlaħaq (eż., €2 826 m fl-2006, €2 544 m fl-2005). Il-mira inizzjali għall-2007 għall-ħlasijiet (€3 136 M) kienet riveduta 'l isfel għal € 3 005 M fil-kuntest tal-Komunikazzjoni ta’ Ottubru lill-Kunsill, inter alia biex ikun ikkunsidrat il-fatt li l-ħlasijiet ippjanati, bħalma huma l-€ 100 m għall-HIPC u l-€ 40 m għall-Fond Fiduċjarju għall-Infrastrutturi UE-Afrika, kienu posposti għall-2008 bħala konsegwenza ta' dewmien fl-issodisfar tal-kundizzjonijiet biex isir il-ħlas kif ukoll ta' l-aspettattivi li kien ser ikun hemm nuqqas ta’ likwidità fi tmiem is-sena. F’dan il-każ, il-pagamenti attwali laħqu l-€ 2 920 miljun, u kienu jkunu kważi € 200 miljun ogħla kieku ma kienx għan-nuqqas ta’ likwidità. Sa mill-1990, kemm l-impenji globali kif ukoll il-pagamenti żdiedu b’mod kostanti, li jirrifletti implimentazzjoni aktar mgħaġġla [pic] - L-RAL jinżamm stabbli, b’iffokar fuq il-kuntratti u l-impenji l-qodma u dawk reqdin 5.2.1. Żamma ta’ l-RAL globali stabbli L-impenji li ma jintefqux (jew ir-RAL għal reste à liquider) iridu jintefqu f’konformità mar-regoli ta’ amministrazzjoni finanzjarja soda. Il-Kummissjoni tissorvelja mill-qrib l-RAL ġenerali. Matul l-2007, ir-RAL żdied minn €10.281 miljun għal €10.579 miljun (+2.9%). Iż-żieda fir-RAL meta mqabbla ma’ l-01.01.2007 tista’ tkun spjegata kif ġej: Stock tar-RAL fl-01.01.2007 | 10281 | Flimkiem ma’ impenji ġenerali ġodda fl-2007 | 3636 | Minbarra d-diżimpenji | 464 | Minbarra l-ħlasijiet fl-2007 | 2920 | Flimkien ma’ l-ordnijiet ta’ rkupru | 45 | Stokk tar-RAL fil-31.12.2007 | 10579 | Kif turi t-tabella t’hawn fuq, impatt importanti fiż-żieda ta’ l-RAL totali ġejja mil- livell għoli ta’ impenji globali fl-2007 (wara li ntemmet it-Tneħħija Awtomatika fi tmiem l-2007). - Iffokar fuq l-implimentazzjoni ta’ impenji "qodma" u "reqdin” l-isforzi li saru fis-snin preċedenti biex tkun tintgħaġġel l-implimentazzjoni kompliet tagħti riżultati tajbin. Pereżempju, il-medja taż-żmien biex il-proġetti jkunu implimentati – imkejla mill-proporzjonu tar-RAL għall-pagamenti annwali – niżel għal 25% bejn l-2001 u l-2007: Tabella 6: Il-medja tan-numru ta’ snin biex ikunu implimentati l-proġetti (proporzjon tar-RAL mal-pagamenti annwali) | 2001 | 2002 | 2003 | 2004 | 2005 | 2006 | 2007 | 4.96 | 4.5 | 4.2 | 4.0 | 4.1 | 3.6 | 3.6 | Fl-approċċ biex ir-RAL ġenerali jkun stabbilizzat, il-Kummissjoni tissorvelja bir-reqqa r-RAL il-qodma u dawk reqdin, kif ihnu ddefinit hawn taħt: Tabella 7: Evoluzzjoni tar-RAL qodma u reqdin, 2006-07 | Indikatur | Bilanċ (€m) | Kumment | Isem | Definizzjoni | 31.12.06 | 31.12.07 | Mira | Attwali | RAL qodma | fondi kommessi >5 snin ilu, li għadhom ma ntefqux | 822 | 860 | 903 | Il-mira tar-RAL qodma prattikament intlaħqet | RAL reqdin | fondi kommessi iżda li la ġew ikkuntrattati lanqas intefqu f’> minn sentejn | 276 | 250 | 100 | RAL reqdin naqsu b’aktar minn 60% fl-2007. | Ir-RAL Qodma + Reqdin laħħqu ma’ €1.098 fi tmiem l-2006 u t-total kien ta’ €1.003 fi tmiem l-2007, li jfisser tnaqqis ta’ madwar 10%. Sar sforz speċjali biex jineħħew l-impenji kollha li kien baqa’ li ma kinux aktar meħtieġa, fil-waqt biex dawn jerġgħu jkunu impenjati sa tmiem l-2007. Għal dan il-għan, il-Kummissjoni ddefiniet mira ta' diżimpenn, stabbilita għal tmiem Marzu 2007. Din il-mira ambizzjuża nqabżet. It-tabella li ġejja turi l-kisbiet li saru fl-2006 u l-2007 Tabella 8: diżimpenji tal-FEI, 1.1.2006 sal-31.3.2007 | Indikatur | Definizzjoni | Ammonti (€) | 2006 | 2007 | Mira (Sal-31.3.07) | Attwali (sal-31.3.07) | Diżimpenji | fondi li qabel kienu kommessi iżda li ma ntefqux u li issa jinsabu liberi għall-programmi ġodda | 689 | 391 | 464 | L - Anness 1 u 4 tad-Dokument ta’ Ħidma tal-Persunal, jippreżentaw analiżi dettaljata tal-fondi li ma ntefqux sa mill-2003 u t-totali għad-diżimpenji u l-ordnijiet ta’ rkupru, u l-impenji gross u netti u l-ħlasijiet rispettivament. 5.2.2. Tifrix ta’ l-impenji b’mod ugwali matul is-sena (evitar tax-“xogħol b’lura” fi tmiem is-sena Minkejja li ttieħdu numru akbar ta’ deċiżjonijiet biex jintemmu l-impenji tad-9 FEI, il-livell ta’ l-impenji globali tal-FEI li saru qabel it-tmiem ta’ Settembru baqa’ ta’ 58% bħal tas-sena ta’ qabel. 5.2.3. Stabex [9] Fl-2007, il-Kummissjoni kompliet timplimenta l-pjan ta’ azzjoni għal Stabex, li kien jikkonsisti fl-approvazzjoni ta’ Strutturi ġodda għall-Obbligi Reċiproċi ( Frameworks of Mutual Obligation (FMO)) , biex ikunu mobilizzati l-fondi pendenti taħt programmi ġodda aġġustati għal ħtiġiet kurrenti, b’mira li l-FMOs kollha jiġu ffirmati sa tmiem l-2008. It-tabella t’hawn taħt tindika sitwazzjoni proviżorja tal-fondi STABEX amministrati mill-Kummissjoni sa mill-31/12/2007. Tabella 9: STABEX – sitwazzjoni għall-2006-2007 (€) | 2006 | 2007 | Fondi totali disponibbli (ftehimiet dwar it-trasferimenti + interessi) | 2.703.475.370 | 2.741.845.131 | FMO's iffirmati | 2.546.769.644 | 2.656.264.965 | Fondi li għalihom l-FMO’s għad iridu jiġu ffirmati (sal-31/12/2008) | 156.708.847 | 85.580.166 | Fondi mobilizzati | 2.065.612.214 | 2.154.826.786 | Kontijiet tas-sigurtà (li jridu jitħallsu sal-31/12/2010) | 191.602.109 | 99.609.288 | Skond l-Artikolu 212 tal-Ftehim Lomé IV, l-Uffiċjali Nazzjonali Awtorizzanti tal-pajjiżi ta’ l-AKP li qed jibbenefikaw mill-fondi STABEX huma mitluba li jissottomettu rapport annwali dwar l-amministrazzjoni finanzjarja tal-fondi Stabex. Uħud minn dawn ir-rapporti fl-2007 għadhom ma waslux sal-mument tal-finalizzazzjoni ta’ dan ir-rapport. Għalhekk, rapport aktar dettaljat ta’ l-implimentazzjoni ta’ Stabex għandu jkun ipprovdut, hekk kif l-informazzjoni kollha tkun ġiet irċevuta u analizzata. 5.3. Koordinazzjoni u armonizzazzjoni ta’ l-operazzjoni ma’ donaturi oħrajn - Konċentrazzjoni settorjali tal-FEI L-analiżi settorjali ta’ l-infiq tal-FEI fl-2007 kien kif ġej: Tabella 10: l-impenji tal-l-FEI u l-ħlasijiet mill-OECD-DAC, 2007 (€ miljun) (*) | Settur | Impenji | Ħlasijiet | €m | % tat-total | €m | % tat-total | L-edukazzjoni, is-saħħa, l-ilma, is-sanità bażika | 1.247 | 36% | 852 | 31% | It-trasport, il-komunikazzjoni, l-enerġija | 751 | 22% | 799 | 28% | L-agrikoltura, is-sajd, il-kummerċ, l-industrija, it-turiżmu | 373 | 11% | 274 | 10% | L-ambjent, kwistjonijiet multi-settorjali oħra | 324 | 9% | 156 | 5% | Għajnuna għal oġġetti essenzjali u assistenza ġenerali għall-programmi (**) | 461 | 13% | 557 | 19% | Ħlas tad-djun | 23 | 1% | - | 0% | Oħrajn, inkluża l-għajnuna għar-rikostruzzjoni | 261 | 7% | 134 | 5% | Spejjeż amministrattivi | 50 | 1% | 61 | 2% | Total | 3.489 | 100% | 2.833 | 100% | * Ċifri proviżorji Flussi Bilaterali u Multilaterali ta’ l-ODA u l-OA Eskluż il-Fond għall-paċi: impenji = € 147 Miljun, Pagamenti = € 86 Miljun ** Għajnuna taħt forma ta' oġġetti essenzjali u assistenza ġenerali għall-programmi Impenji €m | % tat-total | Pagamenti (€m) | % tat-total | Lli huma ta’ Sostenn ġenerali għall-baġit | 415 | 12% | 455 | 16% | Li huma ta’ għajnuna għall-ikel/programmi dwar is-sigurtà ta’ l-ikel u Stabex | 46 | 1% | 136 | 4% | Total | 461 | 13% | 557[10] | 19% | - Finanzjament permezz ta’ Organizzazzjonijiet Internazzjonali Fl-2007, il-kuntratti mal-membri tan-NU u l-Grupp tal-Bank Dinji ammontaw għal € 432 M jew 11.3 % tal-kuntratti totali ta’ dik is-sena. Din il-perċentwali jindika xejra stabbli matul il-perjodu 2005- 2007. Fl-2007 il-Kummissjoni ikkuntrattat: - € 226 miljun mal-Bank Dinji, li minnhom € 150 miljun marru għall-Protezzjoni tas-Servizzi Bażiċi fl-Etjopja, li kienu jinkludu l-kunsinna ta’ servizzi bażiċi għall-edukazzjoni primarja u sekondarja, is-saħħa, l-agrikoltura u r-riżorsi naturali u l-ilma minn gvernijiet lokali, filwaqt li tat promozzjoni u żiedet it-trasparenza u l-kontabbiltà fl-għoti tas-servizzi - € 205 miljun ma' l-aġenziji tan-NU, u b’mod aktar speċifiku € 71.5 miljun mal-UNICEF, € 47.6 miljun mal-UNDP u € 11.7 miljun mal-FAO. Kmieni fl-2007, kien hemm qbil dwar linji gwida konġunti ta’ rapportaġġ ma' l-aġenziji tan-NU għall-applikazzjoni ta’ kuntratti li jkun għaddejjin L-Anness 5 tad-Dokument ta’ Ħidma għall-Persual juri ċifri dettaljati dwar il-kuntratti ta' l-2007 u dwar il-pagamenti u l-ammonti li għad iridu jitħallsu lid-diversi aġenziji tan-NU u l-Bank Dinji. 5.4. Garanzija ta’ ambjent ta’ kontroll effikaċi u ta’ kontabilità responsabbli - Sorveljanza mill-qrib tat-tranżizzjonijiet, billi jintużaw il-kampjuni l-attivitajiet ta’ kontroll tal-EuropeAid huma bbażati fuq ir-Regolamenti Finanzjarji applikabbli għall-baġit u għall-FEI. L-għan hu li tiħoloq sistema ta’ kontroll ibbilanċjata li tagħmilha possibbli biex jintlaħqu l-għanijiet fir-rigward tal-legalità, ir-regolarità u l-amministrazzjoni finanzjarja soda. Il-mekkaniżmu primarju ta’ assikurazzjoni dwar il-legalità u r-regolarità huwa rappreżentat mill-kontrolli li jsiru fuq kull tranżizzjoni qabel ma din tiġi awtorizzata. Kontrolli ex ante huma importanti għax ma jħallux li jsiru żbalji u azzjonijiet korrettivi ex post u jkopru l-aspetti kemm finanzjarji kif ukoll operattivi tat-tranżazzjonijiet. Il-mekkaniżmu ta’ kontroll primarju jintemm b’kontrolli ex post kif ukoll b'verifiki addizzjonali, Is-sistema ta’ kontroll ex post , li fl-2005 għaddiet minn bidla strutturali u fl-2006 ġiet ipperfezzjonata b’mod metodoloġiku, ma saritilha l-ebda tibdil fl-2007 li kienet sena pjuttost ta’ konsolidazzjoni tal-bidliet preċedenti. Il-mira hi li jsiru kontrolli ex post ta' 1% tat-tranżazzjonijiet tal-EuropeAid (pagamenti, irkupri, u ħlasijiet ta' prefinanzjament, għall-FEI u għall-baġit flimkien), għalkemm b'limiti minimi ffissati għall-għadd assolut ta' operazzjonijiet li jrid jiġu kkontrollati. Kull tranżazzjoni tiġi studjata bil-ħsieb li jinstabu l-problemi sistematiċi u li jinstabu wkoll u jiġu kkoreġuti l-anomaliji finanzjarji li jistgħu jwasslu biex ikun hemm aktar jew anqas ħlasijiet, irkupri jew tneħħijiet. Minn bażi ta' 18,718-il trażazzjoni ġew magħżula 142 waħda biex jiġu kkontrollati (0.75% tan-numru totali) b’valur ta’ € 961,027,683 u l-kontrolli tal-kampjuni tat-tranżazzjonijiet kollha kellhom jintemmu sa l-aħħar ta’ April 2008; dan jindika li n-numru totali ta’ l-iżbalji hu relattivament baxx u dawn l-iżbalji m’għandhom l-ebda impatt finanzjarju kbir. Tabella 11: Kontrolli ex post tat-tranżazzjonijit (FEI u Baġit) fl-2007 – status, frar 2008 | nru ta’ tranżazzjonijiet | % tat-tranżazzjonijiet totali | Tranżazzjonijiet totali | 18718 | 100% | Tranżazzjonijiet li għalihom kienu ppjanati l-kontrolli | 142 | 0.75% | - kontrolli li ntemmu (tranżazzjonijiet JAnnar-ottubru (2007) | 119 | 0.63% | - kontrolli li jridu jsiru sa tmiem April 2008 (tranżazzjonijiet Lulju-Diċembru 2007) | 23 | 0.12% | Barra minn hekk, il-Kummissjoni wettqet: - kontrolli ex post ta’ 26 tranżazzjoni li bihom ipproċeda l-uffiċjal awtorizzanti, minkejja r-riżervi verifikatur finanzjarju, 11 kellhom x’jaqsmu mal-pagamenti, u l-oħrajn mal-kwistjonijiet kuntrattwali jew ta’ kisba. Matul l-2007, il-proċedura tad-deroga kienet utilizzata inqas mill-2006 (39 tranżazzjoni); - tranżazzjonijiet riveduti u kontrolli interni in situ fi tliet delegazzjonijiet ta’ l-AKP identifikati permezz ta’ analiżi tar-riskju. Din is-sena qed ikunu riveduti termini ta’ referenza għal dawn il-missjonijiet biex ikun hemm aktar armonizzazzjoni mal-Kwartieri. Normalment ikun hemm 4 missjonijiet ta’ verifika ppjanati. Fl-2007, fl-Angola, ir-Repubblika Demokratika tal-Kongo u l-Guinea Bissau saru tlieta mill-erba’ missjonijiet ippjanati. - Pjani Annwali ta' Verifika Il-pjan annwali ta’ verifika, li kien stabbilit wara valutazzjoni tar-riskju, hu implimentat taħt ir-responsabbiltà tas-servizzi kkonċernati, fil-Kwartieri u fid-Delegazzjonijiet. Dan għandu l-għan li jipprovdi t-tieni saff ta' assikurazzjoni kumplimentari għal dak ipprovdut mill-verifiki obbligatorji. Il-verifiki huma għalhekk integrati fiċ-ċiklu sħiħ ta’ l-amministrazzjoni tal-proġett. Bil-ħsieb li tkun imsaħħa s-sorveljanza ċentrali u l-attivitajiet tal-verifika, il-EuropeAid twettaq analiżi tar-rapporti ta’ verifika ffinalizzati matul is-sena, marbuta mal-verifiki inklużi fil-Pjan Annwali ta’ Verifika. Is-sejbiet prinċipali għall-2007 b’mod ġenerali, urew assikurazzjoni tajba li l-fondi ntefqu skond it-termini u l-kundizzjonijiet tal-ftehim u li l-kontrolli interni pprovdew għall-prevenzjoni u s-sejba ta’ żbalji, irregolaritajiet u frodi. Minħabba l-varjetà tar-rapporti ta’ verifika, kien diffiċli li jsir paragun bejniethom. It-Termini ta’ Referenza standardizzati ppubblikati mill-EuropeAid f’Settembru ta’ l-2007 għandhom jirrimedjaw dawn il-varjazzjonijiet u jtejbu l-kwalità tar-rapport (kif inhu indikat fit-TOR mill-għanijiet speċifiċi u l-kompiti li għandhom jitwettqu) u jiffaċilitaw il-paragun bejniethom (il-bażi għandha tkun l-istess). - Konformità ma’ l-erba’ pilastri L-analiżi ta' konformità tal-proċeduri internazzjonali ta’ l-organizzazzjonijiet ma’ l-istandards aċċettati internazzjonalment twettqet għall-Bank Dinji u tnax-il organizzazzjoni tan-NU (UNDP, WHO, FAO, UNHCR UNFPA, WFP, UNMAS, UNCTAD, UNRWA, UNICEF, IFAD, u UNOPS), kif ukoll għall-organizzazzjonijiet internazzjonali inklużi l-organizzazzjonijiet reġjonali ta’ l-AKP. L-analiżi tan-NU tkopri aktar minn 97% tal-kontribuzzjonijiet tal-EuropeAid lil dawk l-organizzazzjonijiet li huma l-firmatarji tal-FAFA. Ir-riżultati ta’ din l-analiżi huma sodisfaċenti u juru li, b'mod ġenerali, l-organizzazzjonijiet jilħqu l-istandards identifikati għall-erba’ kriterji ta’ l-Artikolu 53(d) ta’ l-FR għall-baġit ġenerali (il-kontabilità, il-verifika, il-kontroll intern, l-appalti). Fejn l-analiżi wriet li wħud mill-organizzazzjonijiet reġjonali ta’ l-AKP ma ssodisfawx għal kollox l-istandards identifikati, il-ftehimiet ma' dawn l-entitajiet ġew modifikati kif kien xieraq qabel ma ġew iffirmati. 5.5. Implimentazzjoni ta’ politika attiva ta’ riżorsi umani u titjib fil-proċessi interni - Tkun implimentatata politika attiva ta’ riżorsi umani B’segwitu għall-valutazzjoni tal-volum ta’ xogħol tal-AIDCO, fl-2007 setgħu jiġu reklutati 11-il aġent kuntrattwali fil-Kwartieri. Filwaqt li dan taffa d-diffikultajiet tal-persunal tagħna, il-volum ta’ xogħol għal kull membru tal-persunal fid-Direttorat Ċ għadu għoli. Id-Delegazzjonijiet fl-istati ta’ l-AKP komplew jaħdmu b’persunal ferm limitat. Tabella 12: perċentwali ta’ Vakanzi għall-Persunal tal-Europeaid Direttorat tal-KĠ ta' l-AKP u Delegazzjonijiet ta' l-AKP, 2006-07 | SEDE | Tip ta’ persunal | Perċentwali ta’ vakanzi fi tmiem is-sena | 2006 | 2007 | Delegazzjonijiet ta’ l-AkP | Uffiċjali | 7% | 4% | Persunal ieħor | 9% | 10% | Kwartieri ġenerali (Direttorat ta’ l-AKP) | Uffiċjali | 0% | 2.6% | Persunal ieħor | 1% | 4.4% | L-ogħla perċentwali ta’ vakanzi fi tmiem is-sena huma assorbiti u ħafna minnhom huma soġġetti għall-proċeduri kontinwi ta‘ reklutaġġ - ikunu żviluppati aktar is-sistemi ta’ informazzjoni u jittejbu s-sistemi ta’ kontabilità Bil-ħsieb li jkunu solvuti d-diffikultajiet kontinwi ħalli tintemm l-integrazzjoni ta’ l-FEI fil-CRIS u l-ABAC, sar pjan speċjali ta’ azzjoni ħalli jintlaħaq l-istatus operattiv mill-bidu ta’ l-eżerċizzju għall-2009. L-iżviluppi għall-moduli qed jintgħaġġlu, qed ikunu ppjanati sessjonijiet ta’ taħriġ u s-sistema kollha mistennija li tibda topera ftit wara li jingħalqu l-kontijiet għall-2008. [1] ĠU L 83, 01.04.2003, p. 1 [2] Id-Deċiżjoni 2005/446//KE, Ġ.U. L 247, tat-18.6.2005, p.19 [3] L-Anness Ib kif inkluż fl-Anness tad-Deċiżjoni Nru 1/2006 tal-Kunsill tal-Ministri AKP-KE tat-2.6.2006, (ĠU L 247, tad-9.9.2006, p. 22) [4] Id-Deċiżjoni 2007/792//KE, Ġ.U L 320/31 tas-6.12.2007 [5] Fir-raba u l-ħames taqsima, iċ-ċifri ta’ l-impenji u l-pagamenti jirriflettu l-korrezzjoni li l-Kummissjoni għamlet fl-2004 għaċ-ċifri għall-pagamenti STABEX bejn l-2002 u l-2004. [6] Iċ-ċifri li hemm f’dan ir-rapport jinkludu l-kapital ta’ riskju tal-Bank Ewropew għall-Investiment ( European Investment Bank - (EIB) u s-sussidji fuq ir-rati ta’ interess relatati tas-7-it-8 FEI, għaliex il-Kummissjoni terfa’ r-responsabbiltà tal-kontabilità għal dawn il-fondi; -jeskludu l-Faċilità ta’ Investiment tal-BEI, iffinanzjat mid-9 FEI, għaliex il-BEI jerfa’ r-responsabbiltà tal-kontabilità għall-Faċilità. [7] Id- data użata f’din it-tabella hi proviżjorja. [8] ĠU L 83, 1.4.2003, p. 1 [9] Stabex kien strument finanzjarju li nħolq mill-Konvenzjoni ta’ Lomé (l-Artikoli 186-212) intiżi biex jeliminaw l-instabbiltà fid-dħul mill-esportazzjoni ta’ l-istati ta’ l-AKP. Il-Ftehim ta’ Cotonou flok Stabex daħħal l-istrument ġdid, Flex. [10] Dan l-ammont jinkludi Stabex kif ukoll iċ-ċifri dwar l-Għajnuna għall-Ikel, iżda jeskludu l-kumpens għat-telf, il-ħlas tad-djun u l-għajnuna għall-emerġenza, kuntrarjament għaċ-ċifra indikata għall-ħlas ta’ 445 li tidher f’Tabella 4